Jacques Cathelineau

Generalisimo Jacques Cathelineau (francesa pronuncado: [ʒak katlino]; 5 di januaro 1759 – 14 di julio 1793) esis franca Vendeana revoltista duktanto dum la Revoluciono. Il esis konocata inter ilua sequanti quale la Santo di Anjou.

Il esis bone konocata kolportero en Anjou. Kande la Regno di Francia esis abolita e la Unesma Franca republiko esis estabilisita, la revolucionisti kriminis kontre la civili dil Vendée dum la Regno di Teroro. Cathelineau raliis armeo di rurani fidela al monarkio e l'Eklezio e komencis revolto kontre la revolucionisti, kaptante plura vilaji e kasteli, quo atraktis plu volontuli por sequar il.

Kande la Milito en la Vendée kreskis en suceso, Cathelineau uneskis forti kun altra kontrerevolucionema duktanti ed esis nomizita generalisimo dil Katolika e Royalist Armeo. Il inspiris ilua soldati por bataliar apud li en la fronto, quo duktis ad ilua falo. En la somero di 1793, dum il ed ilua homi atakis la urbo Nantes, Cathelineau esis fusilagata da tiraliero e mortis pose. Sen ilua chefeso, la royalisti esis venkata e balde dividis en diversa partiseti. Pos la Bourbona restaurado, por honorar la heroismo e sacrifici di Cathelineau, ilua familio esis nobligita.

Kategorio:Katoliki
Kategorio:Franciani
Kategorio:Milito en la Vendée